ونزوئلا پرزیدنتی نیکولاس مادورو، ونزوئلا اوردوسونون کولومبیا سرحدی بویونجا گئنیشلندیریلمیش نیظامی مانور‌لارا باشلادیغینی بیلدیریب.
مادورو،توئیتردن ائتدیگی آچیقلامادا، "حاکمیت و باریش 2019" آدلی نیظامی مانورون کولومبیا سرحدینده باشلادیغینی قئید ائده‌رک،
ساوونما قایناق‌لاریمیزی تام معنادا ایستیفاده ائده‌رک حاکمیتیمیزی و میللی باریشی قوروماغین واختی گلدی". ایفاده‌سینی ایستیفاده ائتدی.
کولومبیا پرزیدنتی ایوان دوکه‌نی اؤزونه سالدیری پلان‌لاش‌دیرماقدا اتهاملایان مادورو، اؤتن هفته وئردیگی آچیقلامادا، ونزوئلا اوردوسونا 10 سپتامبردان باشلایا‌راق کولومبیا سرحدینده ان آز ایکی هفته مانور گؤرمه‌سی امری وئرمیشدی.
آمریکانین آمریکا دولت‌لری تشکیلاتی (آدؤ) سفیری کارلوس تروژیلو، ژورنالیست‌لره وئردیگی آچیقلامادا، مادورونون "غیری-قانونی حکومتی‌نین" بؤلگه امنیتینی و باریشینی تهدید ائتمه‌سی‌نین "قبول ائدیلمز" اولدوغونو دیله گتیردی.
آمریکانین ونزوئلا خصوصی نماینده‌سی الیوت آبرامس ایسه، ونزوئلا‌دان کولومبیایا سالدیری اولماسی حالیندا کولومبیا دستکله‌یه‌جک‌لرینی قئید ائدیب.
دوکه، کولومبیادا کئچمیش کولومبیا اینقیلابچی سیلاح‌لی گوجلری‌نین (FARC) بعضی لیدرلری‌نین یئنی‌دن سیلاهلانما قراری سببیله مادورونو "عثیانچی لیدرلره سیغینا‌جاق یئر تامین ائتمکله" گوناهلاندیرمیشدی.
ونزوئلا خاریجی ایشلر ناظیری خورخه آریزا دا قرار سببیله ونزوئلا حکومتی‌نین ناراحات اولدوغونو بیلدیرمیش، دوکه‌نین مادورویا قارشی اتهامینی "تام بیر یوزسوزلوک" کیمی آدلاندیرمیشدی.
